**RUTINE 6: Årsvurdering 2.–9.klasse**

**INNHOLD**

Lærernes oppsummering av elevens vekst og utvikling faglig, individuelt og sosialt sett i forhold til kompetansemål.

Vurderingen bør være klar og tydelig, positiv og peke ut retningen og målene for neste skoleår.

Vurderingen skal ikke introdusere kontroversielt stoff eller ukjente problemområder for elever/ foresatte.

**NB! Vitnemål 10. trinn er et offentlig dokument og følger egne rutiner og maler.**

**Hensikt**

**For foresatte (og elev fra et gitt klassetrinn):** Sikrer informasjon, tydelighet og innsikt i lærernes vurderinger av elevens læring og utvikling.

En personlig tilbakemelding som en oppsummering av skoleåret.

**For læreren:** Lærerens tilbakeblikk på året i forhold til den enkelte elev, gir retning og inspirasjon for neste års arbeid og utarbeidelse av årsplaner.

**Hvilke klassetrinn?**

2-9. klasse

**Når?**

Hvert år, gis ut senest siste skoledag.

**av Hvem?**

Elevens lærere. Klasselærer er ansvarlig for å samle inn årsvurderingene fra faglærere og for å arkivere. Klasselærer på småtrinnet kan innhente informasjon fra faglærere for å inkludere det i en enhetlig årsvurdering for hver elev.

Klasselærer i 8. eller 9. klasse kan velge å gjøre vurderingen til en selvevalueringsprosess for elevene. Da skal lærerne lese gjennom elevenes uttalelser og er ansvarlige for tilføyelser der det er på sin plass.

**Dokumentasjon**

**Skriftlig** dokumentasjon som må gjennomleses av en eller flere andre lærere før det sendes ut.

Årsvurderingen rettes til foresatte frem til 7. klasse, og til eleven fra 8. klasse.

**Kopi** oppbevares i elevmappen